《柯枯里》
清代·桂馥

毒热柯枯里，诸蛮旧托栖。大河流水腐，旷野怪虫啼。

夏叶先霜染，晴山带瘴低。欲寻投宿处，祇有一招提。

作者简介：（1733—1802）清山东曲阜人，字冬卉，号未谷。生卒年一说均应推迟三年。乾隆五十五年进士，选云南永平知县，卒于官。生平治《说文》四十年，融会诸经，以经义与《说文》相疏證，又用《玉篇》、《广韵》校之，成《说文义證》。又绘许慎以下诸家为《说文系统图》。题书室为十二篆师精舍。另有《晚学集》。